En 22-årig kvinde har i nat anmeldt til politiet, at hun blev antastet af en mand, da hun kom hjem fra en fest.

Det skete onsdag klokken 02.35, hvor hun kom hjem til sin bolig på Gøteborg Allé i Aarhus N. Her stod en ukendt mand udenfor hendes dør og tilbød at følge hende ind.

Det afviste kvinden, men ifølge hendes forklaring til politiet masede manden sig med ind og skubbede hende hen på sengen. Fra sengen sparkede hun ham flere gange, hvilket til sidst fik ham til at stikke af.

Læs også Råbende mand hældte benzin på kvindes altan

Kvinden beskriver ham som en mand på cirka 20-25 år, 175 cm høj, mørk i huden med sort hår.

Østjyllands Politi vil meget gernehøre fra vidner, der har set personer med mistænkelig adfærd omkring Gøteborgs Allé i nat omkring klokken 02.35, eller hvis man har andre oplysninger i sagen.

Politiet kan kontaktes på telefon 114.

jr